wannaphong/clean_thaiwikipedia huggingface dataset:
# วอลเลย์บอลหญิงคาซัคสถานซูเปอร์คัพ
คาซัคสถานซูเปอร์คัพ (, Qazaqstan Sýperkýbogy) เป็นการแข่งขันวอลเลย์บอลหญิงประจำปีของประเทศคาซัคสถาน โดยเป็นการพบกันระหว่างทีมชนะเลิศคาซัคสถานเนชันแนลลีกกับทีมชนะเลิศคาซัคสถานคัพ ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศคาซัคสถานเนชันแนลลีกจะได้สิทธิ์เข้าร่วมแข่งขันแทน การแข่งขันจัดขึ้นครั้งแรกใน ค.ศ. 2015

 ทำเนียบผู้ชนะเลิศ 
ฤดูกาลชนะเลิศคะแนนรองชนะเลิศอ้างอิง 2015 เฌตืยซูว์ 3–1 เยร์อึส  2016 อัลไต 3–0 เยร์อึส  2017 อัลไต – เยร์อึส 2018 เฌตืยซูว์ – อัลไต 2019 เฌตืยซูว์  อัลไต  2020 อัลไต 3–0 เฌตืยซูว์  2021 อัลไต 3–1 เฌตืยซูว์  2022 อัลไต 3–1 กูว์เนิช  2023 อัลมาเตอ 3–2 กูว์เนิช  2024 เฌตืยซูว์ 3–0 ตูรัน 

 ผู้ชนะเลิศแบ่งตามสโมสร 
สโมสรชนะเลิศปีชนะ อัลไต  5  2016, 2017, 2020, 2021, 2022 เฌตืยซูว์ 4  2015, 2018, 2019, 2024 อัลมาเตอ 1 2023
# แอนโดรจีนี
แอนโดรจีนี  คือการมีคุณลักษณะทั้งชายและหญิง อาจแสดงออกได้ในแง่ของเพศทางชีววิทยาหรือการแสดงออกทางสถานะทางเพศ

คำว่า androgyny ที่หมายถึงลักษณะทางชีววิทยา มักจะหมายถึงภาวะที่บุคคลนั้นมีสองเพศ  คนเหล่านี้เรียกว่าผู้ที่มีภาวะเพศกำกวม หรือผู้ที่เกิดมาพร้อมความแปรผันทางพันธุกรรมที่ทำให้การกำหนดเพศตั้งแต่แรกเกิดเป็นเรื่องซับซ้อน เนื่องจากลักษณะทางกายภาพของพวกเขาไม่เข้ากับเพศชายหรือเพศหญิงโดยสมบูรณ์
# โรเจอร์ วอเทอส์
จอร์จ โรเจอร์ วอเทอส์  เกิดเมื่อวันที่ 6 กันยายน ค.ศ. 1943 เป็นนักดนตรีและนักร้อง นักแต่งเพลงชาวอังกฤษ ในปี 1965 เขาได้ร่วมก่อตั้งวงดนตรีร็อกชื่อ พิงก์ฟลอยด์ ในฐานะมือเบส หลังจากที่นักแต่งเพลง ซิด บาร์เร็ตต์ ออกจากวงไปในปี1968 วอเทอส์ก็ได้กลายมาเป็นผู้เขียนเนื้อเพลง นักร้องนำร่วม และผู้นำแนวความคิดของวงพิงก์ฟลอยด์ จนกระทั่งเขาออกจากวงในปี 1985

พิงก์ฟลอยด์ประสบความสำเร็จในระดับนานาชาติกับอัลบั้ม The Dark Side of the Moon (1973), Wish You Were Here (1975), Animals (1977), The Wall (1979) และ The Final Cut (1983) ในช่วงต้นคริสต์ทศวรรษ 1980 ถือเป็นวงที่ประสบความสำเร็จทั้งทางด้านคำวิจารณ์และยอดขาย ส่วนผลงานเดี่ยวของวอเทอส์ เช่น The Pros and Cons of Hitch Hiking (1984), Radio K.A.O.S. (1987), Amused to Death (1992) และ Is This the Life We Really Want? (2017)
# เฮสโรน
เฮสโรน  เป็นชื่อที่ปรากฏหลายครั้งในคัมภีร์ฮีบรู

อาจหมายถึง:
 ที่ราบทางใต้ของยูดาห์ ทางใต้ของคาเดชบารเนีย (หนังสือโยชูวา 15:3)
 บุตรชายของรูเบน (บุตรยาโคบ)  (หนังสือปฐมกาล 46:9)
 หลานชายของยูดาห์ เป็นปู่ของอัมมีนาดับ และเป็นทวดของนาโชน นาโชนเป็นพี่ชายของเอลีเชบาและเป็นพี่ภรรยาของอาโรน (หนังสืออพยพ 6:23, มัทธิว 1:3)
thumb|ภาพวาดของเฮสโรนโดย จีโรลาโม เตสซารี (ค.ศ. 1523 - 1526)
เฮสโรนยังเป็นผู้ที่โมเสสแต่งตั้งตามรับสั่งของพระเจ้าให้เป็นเจ้าชายเหนือเผ่ายูดาห์ เฮสโรนเป็นบุตรชายของเปเรศ ผู้เป็นบุตรชายของยูดาห์ เและเป็นหนึ่งในงศ์วานของยาโคบ 70 คนที่อพยพไปย้ายถิ่นฐานอียิปต์พร้อมกับยาโคบ  ครอบครัวของเฮสโรนมีรายละเอียดเพิ่มเติมใน 1 พงศาวดาร 2 ซึ่งบันทึกว่าเฮสโรนมีบุตรชาย 5 คนที่เกิดกับผู้หญิงมากกว่าหนึ่งคน บุตรชายที่เกิดจากมารดาที่ไม่ระบุชื่อ ได้แก่ เยราเมเอล, ราม และคาเลบหรือเคลุบัย (2:9) บุตรชายที่เกิดจากอาบียาห์บุตรสาวของมาคีร์ซึ่งเฮสโรนแต่งงานด้วยขณะมีอายุ 60 ปี ได้แก่ เสกุบ (2:21) และอัชฮูร์ อัชฮูร์เป็นบุตรที่เกิดหลังเฮสโรนเสียชีวิต (2:24)
# การเรียกระดมสรรพกำลัง
การเรียกระดมสรรพกำลัง  บ้างเรียก การเรียกระดมพล คือกระบวนการที่รัฐบาลมีคำสั่งบังคับให้นำทรัพยากรทั้งหมดที่มีอยู่ ไม่ว่าจะเป็นทรัพยากรมนุษย์และทรัพยากรด้านเศรษฐกิจ ทั้งของภาครัฐและภาคเอกชน มาใช้เพื่อเป้าหมายเฉพาะบางประการ เช่นรับมือภัยด้านความมั่นคง การป้องกันบรรเทาและระงับสาธารณภัย และในสถานการณ์สงครามกระทรวงกลาโหม. คําสั่งกระทรวงกลาโหม ที่ 277/52 เรื่อง การระดมสรรพกําลังของกระทรวงกลาโหม 24 สิงหาคม 2552

เมื่อบรรจุเป้าหมายแล้ว หรือไม่มีความจำเป็นในการดำรงสรรพกำลังอีกต่อไป ก็จะเข้าสู่ขั้นตอนการเลิกระดมสรรพกำลัง (demobilisation)
อ้างอิง
# สกี
สกี  คือแผ่นรองที่ติดกับเท้าของผู้ใช้ ออกแบบมาเพื่อให้สามารถไถลไปบนหิมะได้ โดยปกติแล้วจะใช้เป็นคู่และยึดติดกับรองเท้าสกีผ่านตัวล็อกสกี (ski binding) ซึ่งมีทั้งแบบปล่อยส้น ล็อกส้น หรือยึดส้นไว้บางส่วน

สำหรับการไต่ขึ้นทางลาด สามารถติด แถบสกี (ski skin) ไว้ที่ฐานของสกีแต่ละข้างเพื่อป้องกันการไถลถอยหลัง ในอดีต สกีจะใช้เพื่อการเดินทางบนหิมะ แต่ในปัจจุบันได้รับการพัฒนาให้เป็นอุปกรณ์เฉพาะทางสำหรับกีฬาสกีเพื่อความสนุกสนานและการแข่งขัน ทั้งในประเภทอัลไพน์ (alpine skiing) และครอสคันทรี (cross-country skiing)
หมวดหมู่:สกี
# การเล่นสกี
การเล่นสกี  คือการใช้สกีในการเคลื่อนตัวไปบนหิมะ เพื่อใช้ในการเดินทางแบบพื้นฐาน เพื่อเป็นกิจกรรมพักผ่อนหย่อนใจ หรือเป็นการแข่งขันกีฬาฤดูหนาว การแข่งขันสกีหลายประเภทได้รับการยอมรับจากคณะกรรมการโอลิมปิกสากล (IOC) และสหพันธ์สกีนานาชาติ (FIS)
หมวดหมู่:กีฬาในโอลิมปิกฤดูหนาว
หมวดหมู่:สกี
# เปเรศ
เปเรศ  เป็นบุตรชายของยูดาห์ที่เกิดกับทามาร์ที่เป็นบุตรสะใภ้ เป็นพี่ชายฝาแฝดของเศ-ราห์ ตามที่บรรยายในหนังสือปฐมกาล1 พงศาวดาร 2:4 สองพี่น้องฝาแฝดถือกำเนิดขึ้นหลังจากทามาร์ลวงยูดาห์ที่เป็นพ่อสามีของตนเองให้มีเพศสัมพันธ์กับตนโดยการปลอมตัวเป็นโสเภณี ชื่อของเปเรศได้รับการทับศัพท์เป็นภาษาอังกฤษทั้ง "Perez" (NIV, ESV, NKJV) และ "Pharez" (KJV) คำว่า "เปเรศ" ในภาษาฮีบรูมีความหมายว่า "ช่องแหวก" ตามเรื่องเล่าการเกิดตามที่บันทึกในStrong's Hebrew 6556_ פָּ֫רֶץ (perets) -- a bursting forth, breach Retrieved 2015-08-01 Note: The name is under Strong's 6557 which refers to 6556 for the meaning. ประเพณีของชาวเอธิโอเปียระบุว่าเปเรศขึ้นเป็นกษัตริย์แห่งเปอร์เซีย

 พงศาวลี 

 เรื่องเล่าในคัมภีร์ไบเบิล 
alt=Gravure of bathing of the baby Peres|left|thumb|ภาพพิมพ์กราวูร์แสดงเหตุการณ์การอาบน้ำทารกเปเรศ โดย  (ค.ศ. 15641568)

หนังสือนางรูธระบุชื่อเปเรศว่าเป็นส่วนหนึ่งในลำดับพงศ์พันธ์ุของกษัตริย์ดาวิด และทั้งพระวรสารนักบุญมัทธิวผ่านเชื้อสายของโยเซฟ และพระวรสารนักบุญลูกาผ่านเชื้อสายของมารี ต่างก็รวมชื่อของเปเรศไว้ในลำดับพงศ์ของพระเยซูมัทธิว 1:3
# แอลเลนทาวน์ (รัฐเพนซิลเวเนีย)
แอลเลนทาวน์ (, เพนซิลเวเนีย-ดัตช์ : Allenschteddel, Allenschtadt หรือ Ellsdaun) เป็นนครในทางตะวันออกของรัฐเพนซิลเวเนีย สหรัฐอเมริกา เป็นที่ตั้งเทศมณฑล ของเทศมณฑลลีไฮ เป็นเมืองที่มีประชากรมากเป็นอันดับ 3 ของรัฐเพนซิลเวเนีย โดยมีประชากร 125,845 คน จากการสำรวจสำมะโนประชากรปี 2020 นอกจากนี้ยังเป็นเมืองที่มีประชากรมากที่สุดในเขตมหานครลีไฮแวลเลย์ ซึ่งมีประชากร 861,899 คน และเป็นเขตมหานครที่มีประชากรมากเป็นอันดับที่ 68 ของประเทศ ณ ปี 2020
# สารเติมแต่งอาหาร
สารเติมแต่งอาหาร  คือสารที่เติมลงในอาหารเพื่อรักษารสชาติหรือเพิ่มรสชาติ รูปลักษณ์หรือคุณสมบัติทางประสาทสัมผัสอื่น ๆ  เช่น น้ำส้มสายชู (การดอง) เกลือ (การหมักเกลือ) ควัน (การรมควัน) และน้ำตาล (การฉาบน้ำตาล) วิธีเหล่านี้ได้นำมาใช้เพื่อถนอมอาหารมาเป็นเวลาหลายศตวรรษ ซึ่งช่วยให้สามารถเก็บอาหารได้นานขึ้น เช่น เบคอน ขนมหวาน และไวน์

การถือกำเนิดของอาหารแปรรูปขั้นสูงในช่วงปลายศตวรรษที่ 20 ทำให้เกิดสารเติมแต่งมากมายที่มีทั้งที่มาจากธรรมชาติและทำเทียมขึ้นมา สารเติมแต่งอาหารยังรวมถึงสารที่อาจถูกนำเข้าสู่อาหารโดยอ้อม (เรียกว่า "สารเติมแต่งโดยอ้อม") ในกระบวนการผลิตผ่าน บรรจุภัณฑ์ การจัดเก็บ หรือการขนส่ง
# ยูดาห์ (บุตรยาโคบ)
ยูดาห์  เป็นบุตรชายคนที่ 4 จากบุตรชายทั้งหมด 6 คนของยาโคบและเลอาห์ ตามที่บรรยายในหนังสือปฐมกาล และเป็นผู้ก่อตั้งเผ่ายูดาห์แห่งวงศ์วานอิสราเอล  ชื่อของยูดาห์กลายเป็นที่มาของชื่อราชอาณาจักรยูดาห์, แคว้นยูเดีย และคำว่า  ยิว

 ศัพทมูล 
ชื่อภาษาฮีบรูของยูดาห์คือ Yehuda (יהודה) มีความหมายว่า "การขอบคุณ" หรือ "การสรรเสริญ" เป็นรูปคำนามของรากศัพท์ (ידה) ที่มีความหมายว่า "ขอบคุณ" หรือ "สรรเสริญ" การเกิดของยูดาห์มีบันทึกในปฐมกาล 29:35 เมื่อยูดาห์เกิด เลอาห์กล่าวว่า "ครั้งนี้ฉันจะสรรเสริญพระยาห์เวห์" โดยคำภาษาฮีบรูที่มีความหวายว่า "ฉันจะสรรเสริญ" คือ odeh (אודה) มีรากศัพท์เดียวกันกับ Yehuda ในอีกแนวทางหนึ่ง แอดวัร์ด ลีปิญสกี (Edward Lipiński) ได้เชื่อมโยงคำภาษาฮีบรู yĕhūdā กับคำภาษาอาหรับ whd / wahda "รอยแยก, หุบเหว"Lipiński, Edward, "L'étymologie de Juda," Vetus Testamentum 23.3 (July 1973): p. 380-381
# ดรากอนไฟเตอร์ (วิดีโอเกม)
ดรากอนไฟเตอร์ (คาตากานะ: ドラゴンファイター) เป็นเกมแอ็กชันเลื่อนด้านข้างในธีมแฟนตาซีที่พัฒนาโดยบริษัทนัตสึเมะสำหรับแฟมิคอม เกมนี้ได้รับการเผยแพร่ครั้งแรกในประเทศญี่ปุ่นโดยบริษัทโทวะชิกิใน ค.ศ. 1990 และในทวีปอเมริกาเหนือโดยบริษัทโซเฟลใน ค.ศ. 1992

 โครงเรื่อง 
เรื่องราวเกมนี้เกิดขึ้นในโลกแห่งจินตนาการ พ่อมดชั่วร้ายชื่อซับบาองได้โจมตีดินแดนบาลจิงที่ครั้งหนึ่งเคยสงบสุขพร้อมกับกองทัพมอนสเตอร์ของเขา โดยทำให้ประเทศนี้ต้องกลายเป็นซากปรักหักพัง กระทั่งดรากอนสปีริต เทพผู้พิทักษ์ของชาวบาลจิง ตัดสินใจแก้แค้นซับบาองโดยทำให้รูปปั้นนักรบในตำนานกลับมามีชีวิตอีกครั้ง นักรบดังกล่าวจะต้องเดินทางไปยังที่ซ่อนของซับบาองบนเขาเจีย เพื่อที่จะสังหารพ่อมดชั่วร้ายและล้างแค้นให้กับคนของบาลจิง

 รูปแบบการเล่น 
thumb|left|ด่านแรกของเกมดรากอนไฟเตอร์ โดยเกจแปลงร่างที่อยู่ด้านล่างเกจพลังชีวิตของผู้เล่นจะทำให้ตัวละครหลักสามารถแปลงร่างเป็นมังกรบิน

ผู้เล่นจะทำการควบคุมเป็นมนุษย์นักรบผู้วิเศษที่มีความสามารถในการแปลงร่างเป็นมังกรบิน ซึ่งในฐานะนักรบ ผู้เล่นสามารถวิ่ง, หมอบ, กระโดด และโจมตีด้วยดาบได้เช่นเดียวกับเกมแอ็กชันเลื่อนด้านข้างส่วนใหญ่

ในฐานะนักรบ ผู้เล่นสามารถยิงโจมตีด้วยโพรเจกไทล์ได้โดยการกดปุ่มบี (B) ค้างไว้จนกว่าตัวละครจะเริ่มกะพริบ และรอจนกว่าพลังโจมตีจะเต็ม ซึ่งประเภทของโพรเจกไทล์ที่ผู้เล่นจะยิงจะขึ้นอยู่กับสีชุดของผู้เล่น ซึ่งสามารถเปลี่ยนได้โดยเก็บไอเทมเพาเวอร์-อัป บางชิ้นที่มีป้ายอักษรจี (G = สีเขียว ซึ่งเป็นสีเริ่มต้นของผู้เล่น), บี (B = สีน้ำเงิน) และอาร์ (R = สีแดง) ส่วนใต้เกจชีวิตของเขาคือ "เกจแปลงร่าง" ที่จะค่อย ๆ เติมเต็มเมื่อผู้เล่นทำลายศัตรูของเขา เมื่อเกจแปลงร่างเต็มอย่างน้อยครึ่งหนึ่ง มันจะกะพริบ และผู้เล่นสามารถแปลงร่างเป็นมังกรได้โดยกดปุ่ม "บน" ค้างไว้บนแป้นทิศทางที่จุดสูงสุดของการกระโดด (จุดสูงสุดของการกระโดดใด ๆ ที่ปล่อยปุ่ม "เอ" (A) ก่อนกำหนดก็นับรวมด้วย) ส่วนในฐานะมังกร ผู้เล่นจะลอยอยู่กลางอากาศในขณะที่หน้าจอเลื่อนไปทางขวาโดยอัตโนมัติ เช่นเดียวกับเกมชูตเอ็มอัปแบบเลื่อนด้านข้าง ซึ่งการโจมตีของมังกรจะสอดคล้องกับสีชุดของผู้เล่น และแม้ว่าผู้เล่นจะสามารถบินไปในทิศทางใดก็ได้จากแปดทิศทาง แต่เขาก็ไม่สามารถหันหลังกลับได้ รวมถึงมังกรดังกล่าวจะเผชิญหน้าและโจมตีทางด้านขวาเท่านั้น ตลอดจนเมื่อเป็นมังกร เกจการแปลงร่างของผู้เล่นจะค่อย ๆ หมดลง นอกจากนี้ ผู้เล่นจะแปลงกลับเป็นนักรบหากเกจแปลงร่างหมดลง รวมถึงผู้เล่นยังสามารถแปลงกลับได้ตลอดเวลาโดยกดปุ่ม "ลงล่าง" และ "เอ" พร้อมกัน ซึ่งแม้ว่าคู่มือการเล่นจะระบุว่าสามารถทำได้โดยกดปุ่มเออย่างรวดเร็ว แต่การทำเช่นนั้นไม่ได้ผล

ส่วนเพาเวอร์-อัป อื่น ๆ (นอกจากชุดสีต่าง ๆ) ยังได้แก่ โพชันฟื้นพลังงาน, ดอกไม้ที่ช่วยเติมเกจแปลงร่างได้เร็วยิ่งขึ้น และแหวนที่จะทำลายศัตรูทั้งหมดบนหน้าจอ อนึ่ง เมื่อสิ้นสุดแต่ละด่าน ผู้เล่นจะได้รับคทาที่จะช่วยเพิ่มพลังชีวิตสูงสุดให้แก่เขา รวมถึงคทาดังกล่าวยังจะเติมพลังชีวิตให้แก่ผู้เล่นบางส่วนเช่นกัน

เกมนี้มีทั้งหมดหกด่าน โดยแต่ละด่านจะมีผู้พิทักษ์ของตนเองที่รอท้าทายนักรบในตอนท้าย ทั้งนี้ เกมจะยุติลงหากผู้เล่นสูญเสียพลังชีวิตทั้งหมด และมีโอกาสเพียงสามครั้งเท่านั้นที่จะคันทินิวในด่านที่เสียชีวิต ก่อนที่ผู้เล่นจะถูกบังคับให้เริ่มต้นใหม่อีกครั้ง
# เจ้าหญิงอีเนส ดัชเชสแห่งเวสเตร์บอตเติน
เจ้าหญิงอีเนส ดัชเชสแห่งเวสเตร์บอตเติน (พระนามเต็ม: อีเนส มาเรีย ลิเลียน ซิลเวีย; 7 กุมภาพันธ์ พ.ศ. 2568) เป็นพระธิดาพระองค์เล็กและพระองค์เดียวใน  ดยุกแห่งแวร์มลันด์ กับ ดัชเชสแห่งแวร์มลันด์ เป็นพระราชนัดดาใน สมเด็จพระราชาธิบดีคาร์ลที่ 16 กุสตาฟแห่งสวีเดน กับ สมเด็จพระราชินีซิลเวียแห่งสวีเดน ทรงอยู่ในลำดับที่ 8 แห่งการสืบราชบัลลังก์สวีเดน พระองค์ทรงมีพระเชษฐาร่วมพระครรภ์ 3 พระองค์ คือ
เจ้าชายอเล็กซันเดอร์ ดยุกแห่งเซอเดร์มันลันด์
เจ้าชายกาเบรียล ดยุกแห่งดอลาร์นา
เจ้าชายยูเลียน ดยุกแห่งฮัลลันด์

เฉกเช่นเดียวกับพระเชษฐาทั้ง 3 และพระบุตรใน เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ พระองค์ยังมิได้มีคำนำพระนาม รอยัลไฮเนส และไม่ได้รับเงินพระราชวงศ์ แต่ยังทรงไว้ซึ่งพระอิสริยยศและสิทธิ์ในการสืบราชบับัลงก์

 พระอิสริยยศ 
สมเด็จพระราชาธิบดีคาร์ลที่ 16 กุสตาฟแห่งสวีเดน ผู้เป็นสมเด็จพระบรมราชอัยกาธิบดี (ปู่) ทรงมีพระบรมราชโองการโปรเกล้าฯ สถาปนาพระธิดาใน ดยุกและดัชเชสแห่งแวร์มลันด์ที่ ดัชเชสแห่งเวสเตร์บอตเติน เมื่อวันที่ 10 กุมภาพันธ์ พ.ศ. 2568 ซึ่งพระอิสริยยศนี้ เคยเป็นของ เจ้าชายกุสตาฟ อดอล์ฟ ดยุกแห่งเวสเตร์บอตเติน พระปัยกา (ปู่ทวด) ของพระองค์
 อ้างอิง 
«Prinsessan Ines Marie Lilian Silvia, hertiginna av Västerbotten». www.kungahuset.se (em sueco). Consultado em 10 de fevereiro de 2025
«Princess Ines Marie Lilian Silvia, Duchess of Västerbotten». www.kungahuset.se (em inglês). Consultado em 10 de fevereiro de 2025
«TRH Prince Carl Philip and Princess Sofia welcome their fourth child – a daughter». www.kungahuset.se (em inglês). Consultado em 10 de fevereiro de 2025
«DD.KK.HH. Prins Carl Philip och Prinsessan Sofia har fått en dotter». www.kungahuset.se (em sueco). Consultado em 7 de fevereiro de 2025
«Ceremonier med anledning av H.K.H. Prinsessan Sofias nedkomst». www.kungahuset.se (em sueco). Consultado em 10 de fevereiro de 2025
«La equivocación del rey Carlos Gustavo de Suecia al anunciar el nombre de su nueva nieta». ¡HOLA! (em espanhol). 10 de fevereiro de 2025. Consultado em 10 de fevereiro de 2025
# ตุลยเทพ เอื้อวิทยา
ตุลยเทพ เอื้อวิทยา (เกิด 19 กุมภาพันธ์ พ.ศ. 2522) ชื่อเล่น ตุลย์ เป็นนักธุรกิจ นักไตรกีฬา และนักแสดงชาวไทย

 ประวัติ 
ตุลยเทพ เอื้อวิทยา เกิดเมื่อวันที่ 19 กุมภาพันธ์ พ.ศ. 2522 จบการศึกษาระดับมัธยมศึกษาจากโรงเรียนสวนกุหลาบวิทยาลัย ปัจจุบันทำธุรกิจรับเหมาก่อสร้าง

 ชีวิตส่วนตัว 
ตุลยเทพเคยแต่งงานใช้ชีวิตคู่กับดีเจเหมียว อัจฉริยา สินรัชตานันท์ ก่อนจะหย่ากันหลังจากใช้ชีวิตคู่นาน 7 ปี ก่อนที่ในปี พ.ศ. 2560 จะมาคบหาดูใจกับหญิง รฐา โพธิ์งาม นักร้องนักแสดงชื่อดัง

จากนั้นในช่วงปลายปี พ.ศ. 2563 ตุลยเทพได้ตัดสินใจคุกเข่าขอรฐาแต่งงานริมแม่น้ำเจ้าพระยา ต่อมาทั้งสองได้จัดพิธีหมั้นแบบอบอุ่นเรียบง่ายที่โรงแรม Waldorf Astoria Bangkok เมื่อช่วงเช้าวันที่ 25 พฤษภาคม พ.ศ. 2564

ทั้งสองได้เข้าพิธีแต่งงานแบบอบอุ่นเมื่อวันที่ 19 พฤษภาคม พ.ศ. 2565

 ผลงาน 
 ละครโทรทัศน์ 
 ปี  เรื่อง  ค่าย  ช่อง  รับบท  หมายเหตุ 2568 เรือนโชนแสง เดอะ วัน เอ็นเตอร์ไพรส์ ช่องวัน 31 คนของเสด็จ ละครเรื่องแรก/รับเชิญ สายรักสายเลือด ชลลัมพี ช่อง 3 เอชดี ชรัณ  จาฤกรติชา GMMTV GMM25 เจ้าพระยากดิษศร
# ซุนเปียน
ซุนเปียน("ครั้นขุนนางทั้งปวงแต่งการศพพระเจ้าซุนฮิวเสร็จแล้ว จึงปรึกษาจะยกซุนเปียนผู้เปนพระราชบุตรขึ้นครอบครองราชสมบัติว่าราชการเมืองแทนพระราชบิดาตามประเพณีสืบไป ขณะนั้นบั้นเฮ็กเตียวเป๋าขุนนางผู้ใหญ่จึงปรึกษาว่า ซึ่งจะยกซุนเปียนผู้เปนพระราชบุตรขึ้นว่าราชการเมืองนั้นก็ชอบอยู่ แต่ทว่าซุนเปียนนี้มีสติปัญญาน้อยยังเยาว์แก่ความนัก เห็นจะว่าราชการไปมิตลอด ขอให้เอาซุนโฮซึ่งเปนหลานพระเจ้าซุนกวน อันเปนบุตรของซุนเหลียงนั้นครอบครองราชสมบัติเถิด ด้วยมีสติปัญญาหลักแหลมเห็นจะปกป้องอาณาประชาราษฎรได้ ครั้นขุนนางทั้งปวงได้ยินเสนาผู้ใหญ่ทั้งสองปรึกษาฉนั้น ก็เห็นพร้อมด้วยกันสิ้น ครั้นถึงเดือนเก้าขึ้นค่ำหนึ่ง ก็แต่งการพระราชพิธีอภิเษกซุนโฮขึ้นครอบครองราชสมบัติสืบไป จึงตั้งให้ซุนเปียนผู้เปนพระราชบุตรของพระเจ้าซุนฮิวเปนที่เจ้าเจี๋ยงอ๋อง ให้เตงฮองเปนที่ต้ายสุม้า")  (สิ้นพระชนม์ ค.ศ. 265) มีชื่อในภาษาจีนกลางว่า ซุน วาน(太子名𩅦，𩅦音如『湖水灣澳』之灣，字莔，莔音如『迄今』之迄) อรรถาธิบายจากอู๋ลู่ใน สามก๊กจี่ เล่มที่ 48.  ชื่อรอง ชี่  เป็นเจ้าชายของรัฐง่อก๊กในยุคสามก๊กของจีน เป็นพระโอรสองค์โตและรัชทายาทของซุนฮิวจักรพรรดิลำดับที่ 3 ของรัฐง่อก๊ก

 พระประวัติ 
ซุนเปียนเป็นพระโอรสองค์โตของซุนฮิวจักรพรรดิลำดับที่ 3 ของรัฐง่อก๊ก

ในวันที่ 19 กันยายน ค.ศ. 262 ซุนเปียนได้รับการแต่งตั้งเป็นรัชทายาท(戊子，立子𩅦爲太子，大赦。) สามก๊กจี่ เล่มที่ 48.

ในปี ค.ศ. 264 ก่อนที่ซุนฮิวจะสวรรคต พระองค์ทรงฝากฝังให้อัครมหาเสนาบดีเอียงเหียง (濮陽興 ผูหยาง ซิง) ให้ช่วยค้ำชูรัชทายาทซุนเปียน(休寢疾，口不能言，乃手書呼丞相濮陽興入，令子𩅦出拜之。休把興臂，而指𩅦以託之。) อรรถาธิบายจากเจียงเปี่ยวจฺว้านในสามก๊กจี่ เล่มที่ 48. บั้นเฮ็ก (萬彧 ว่าน ยฺวี่) ผู้เป็นผู้จัดการทัพซ้าย (左典軍 จั๋วเตี้ยนจฺวิน) สนิทกับซุนโฮที่เป็นอูเฉิงโหว (烏程侯) และเป็นพระภาติยะ (หลานลุง) ของซุนฮิว บั้นเฮ็กจึงเสนอกับเอียงเหียงและเตียวปอ (張布 จาง ปู้) ให้เชิญซุนโฮขึ้นครองราชย์เป็นจักรพรรดิ ในท้ายที่สุดจึงไม่ได้ตั้งให้ซุนเปียนที่เป็นรัชทายาทขึ้นครองราชย์เป็นจักรพรรดิ แต่ตั้งให้ซุนโฮขึ้นครองราชย์แทน(左典軍萬彧昔爲烏程令，與皓相善，稱皓才識明斷，是長沙桓王之疇也，又加之好學，奉遵法度，屢言之於丞相濮陽興、左將軍張布。興、布說休妃太后朱，欲以皓爲嗣。朱曰：「我寡婦人，安知社稷之慮，苟吳國無損，宗廟有賴可矣。」於是遂迎立皓，時年二十三。改元，大赦。是歲，於魏咸熙元年也。) สามก๊กจี่ เล่มที่ 48. ซุนเปียนถูกเปลี่ยนฐานันดรศักดิ์เป็นเจ้าเจี๋ยงอ๋อง("จึงตั้งให้ซุนเปียนผู้เปนพระราชบุตรของพระเจ้าซุนฮิวเปนที่เจ้าเจี๋ยงอ๋อง")  หรืออ๋องแห่งอิเจี๋ยง (豫章王 ยฺวี่จางหวาง)(十月，封休太子𩅦爲豫章王) สามก๊กจี่ เล่มที่ 48.

ในปี ค.ศ. 265 ซุนเปียนและพระอนุชาอีก 3 พระองค์ถูกเนรเทศไปยังเมืองเล็ก ๆ แห่งหนึ่งในง่อก๊ก ระหว่างทางพระองค์ถูกคนของซุนโฮลอบปลงพระชนม์พร้อมกับซุน กง (孫) ที่เป็นพระอนุชาองค์รอง(秋七月，皓逼殺景后朱氏，亡不在正殿，於苑中小屋治喪，衆知其非疾病，莫不痛切。又送休四子於吳小城，尋復追殺大者二人。) สามก๊กจี่ เล่มที่ 48.
# กีฬาทางน้ำชิงแชมป์โลก 2025
กีฬาทางน้ำชิงแชมป์โลก 2025  เป็นการแข่งขันกีฬาทางน้ำชิงแชมป์โลกครั้งที่ 22 จะจัดขึ้นที่ประเทศสิงคโปร์ ระหว่างวันที่ 11 กรกฎาคมถึง 3 สิงหาคม ค.ศ. 2025 เดิมมีกำหนดจะจัดขึ้นที่คาซัน ประเทศรัสเซีย แต่ได้ย้ายไปจัดที่ประเทศสิงคโปร์ในวันที่ 9 กุมภาพันธ์ ค.ศ. 2023 เพื่อเป็นตอบโต้ต่อการรุกรานยูเครนของรัสเซีย

สิงคโปร์เป็นเมืองแรกในเอเชียตะวันออกเฉียงใต้ที่เป็นเจ้าภาพจัดการแข่งขันชิงแชมป์โลก

 การคัดเลือกเจ้าภาพ 
เมื่อวันที่ 21 กรกฎาคม ค.ศ. 2019 กีฬาทางน้ำโลก (ฟีน่า) ได้เลือกเมืองคาซันให้เป็นเจ้าภาพ ซึ่งตรงกับวันเดียวกับเมืองบูดาเปสต์ ประเทศฮังการี ซึ่งได้รับการคัดเลือกให้เป็นเจ้าภาพในปี ค.ศ. 2027 อย่างไรก็ตาม เมืองคาซันถูกตัดสิทธิ์การเป็นเจ้าภาพเนื่องจากผลกระทบจากการรุกรานยูเครนของรัสเซีย ประเทศสิงคโปร์จึงได้รับเลือกให้เป็นเจ้าภาพแทนคาซันในวันที่ 9 กุมภาพันธ์ ค.ศ. 2023

 สถานที่แข่งขัน 
การแข่งขันส่วนใหญ่จะจัดขึ้นที่อุทยานกีฬาสิงคโปร์ ซึ่งสร้างขึ้นสำหรับการแข่งขันกีฬาซีเกมส์ 2015

ในตอนแรกผู้จัดการแข่งขันพิจารณาที่จะจัดการแข่งขันกีฬาว่ายน้ำที่สนามกีฬาแห่งชาติหรือสนามกีฬาในร่มสิงคโปร์ แต่ในที่สุดก็ตัดสินใจสร้างสถานที่ชั่วคราวบนพื้นที่ลานจอดรถ G (คาดว่าจะใช้ชื่อว่า สนามกีฬาทางน้ำชิงแชมป์โลก) สำหรับกีฬาว่ายน้ำและว่ายน้ำลีลา

 สนามกีฬาทางน้ำชิงแชมป์โลก (ว่ายน้ำลีลาและว่ายน้ำ)
 ศูนย์กีฬาทางน้ำโอซีบีซี (กระโดดน้ำและโปโลน้ำ)
 เกาะเซนโตซา (ไฮไดฟ์วิงและว่ายน้ำโอเพนวอเตอร์)

 กำหนดการแข่งขัน 
กำหนดการแข่งขันเบื้องต้นประกาศเมื่อวันที่ 18 มิถุนายน ค.ศ. 2024 และกำหนดการแข่งขันอย่างละเอียดประกาศเมื่อวันที่ 12 ธันวาคม ค.ศ. 2024

●การแข่งขันทั่วไป●รอบชิงชนะเลิศ
กรกฎาคม/สิงหาคม111213141516171819202122232425262728293031123 ว่ายน้ำ 4 4 5 5 5 5 6 8ว่ายน้ำโอเพนวอเตอร์ 1 1 2 2 1ว่ายน้ำลีลา ● 2 1 2 2 1 1 2กระโดดน้ำ 2 2 2 2 1 1 1 1 1ไฮไดฟ์วิง ● ● 1 1โปโลน้ำ ● ● ● ● ● ● ● ● ● ● ● ● 1 1

 ตารางเหรียญรางวัล
# นินเท็นโด สวิตช์ 2
นินเท็นโด สวิตช์ 2 (,) เป็นเครื่องเล่นวิดีโอเกมรุ่นใหม่ที่พัฒนาโดยนินเท็นโด เช่นเดียวกับนินเท็นโด สวิตช์รุ่นก่อนหน้าที่วางจำหน่ายในปี ค.ศ. 2017 สวิตช์ 2 ก็เป็นคอนโซลไฮบริดที่สามารถใช้เป็นเครื่องเล่นเกมพกพาแบบแท็บเล็ตหรือเชื่อมต่อเข้ากับจอแสดงผลภายนอกโดยใช้จอยคอนที่ถอดออกได้เพื่อสลับระหว่างโหมดต่าง ๆ

สวิตช์ 2 เริ่มพัฒนาในปี ค.ศ. 2019 โดยมุ่งเน้นไปที่ความเข้ากันได้แบบย้อนหลังกับเกมบนสวิตช์ มีจอแสดงผลแบบแอลซีดีขนาดใหญ่ขึ้น พื้นที่เก็บข้อมูลภายในมากขึ้น แบตเตอรี่อายุการใช้งานยาวนานขึ้น และจอยคอนที่ได้รับการอัปเดต รองรับความละเอียด 1080p และอัตราการรีเฟรช 120 Hz ในโหมดพกพาหรือตั้งโต๊ะ และความละเอียด 4K ที่ 60 เฟรมต่อวินาทีในขณะที่เชื่อมต่ออยู่

สวิตช์ 2 วางจำหน่ายในญี่ปุ่น, ทวีปอเมริกาเหนือ, ยุโรป, ออสเตรเลีย, และฮ่องกง พร้อมกันในวันที่ 5 มิถุนายน ค.ศ. 2025 และวางจำหน่ายในประเทศไทย, สิงคโปร์, และฟิลิปปินส์ วันที่ 26 มิถุนายน ค.ศ. 2025

 ฮาร์ดแวร์ 
ฮาร์ฺดแวร์ ของ นินเท็นโด สวิตช์ 2 นั้นประกอบไปด้วย ตัวเครื่อง ตัวแท่นวางเพื่อเชื่อมต่อกับจอโทรทัศน์ และ จอยคอน2 สองอัน 

 เครื่องเล่นเกม 
ขอมูลเครื่องเล่นเกม ขนาดเครื่องอยู่ที่ ขนาดโดยประมาณ 166 มม. x 272 มม. x 13.9 มม. (เมื่อติด จอยคอน 2) ความหนาสูงสุดตั้งแต่ปลายของ ก้านควบคุม ไปจนถึงส่วนที่ยื่นออกมาของปุ่ม ZL / ZR คือ 30.7 มม. น้ำหนัก ประมาณ 401 กรัม (เมื่อติด:จอยคอน 2  ประมาณ 534 กรัม)  หน้าจอสัมผัสแบบ Capacitive / หน้าจอภาพผลึกเหลว (LCD) สีสันกว้าง 7.9 นิ้ว / ความละเอียด 1920x1080 / รองรับ HDR10 / VRR สูงสุด 120 Hz ซีพียู และ จีพียู โดย อินวิเดีย หน่วยความจำอยู่ที่ 256 GB สามารถเพิ่มได้โดยใช้ ไมโครเอสดีการ์ด แบบ Express  รองรับ วายไฟ 6 และ บูลทูธ มี ไมโครโฟน ในเครื่อง และ ยูเอสบี-ซี จำนวนสองช่อง บน-ล่าง มี แบตเตอรี่ลิเธียมไอออน / ความจุแบตเตอรี่ 5220 mAh 

 ตัวแท่นวาง 
ตัวแท่นวางสำหรับนินเท็นโด สวิตช์นั้น จะเป็นตัวที่สามารถจ่ายไฟให้กับตัวเครื่องและส่งสัญญาณออกสู่จอโทรทัศน์พร้อม ๆ กันได้ ซึ่งตัวแท่นวางจะมี พอร์ท USB 2 พอร์ท (รองรับ USB 2.0) ที่ด้านข้างขั้วต่อระบบ พอร์ตอะแดปเตอร์ AC พอร์ต HDMI2.1 พอร์ต LAN  สามารถเล่นเกมได้บนความละเอียดสูงสุดที่ระดับ 4K (3840x2160) ที่ 60 เฟรมต่อวินาที และรองรับ 120 เฟรม เมื่อเลือกความละเอียด 1920x1080/2560x1440 หรือก็คือ Full HD และ 2K 

 จอย-คอน 2 
โดยตัวจอย-คอน 2 นั้น จะมีอยู่ 2 ข้าง คือข้างซ้าย (L) และ ข้างขวา (R)  โดยสามารถประกอบเข้ากับตัวเครื่องด้วยแม่เหล็ก และสามารถแยกออกจากกัน เพื่อเอามาเล่นเกมในรูปแบบ 2 คนได้ (เฉพาะบางเกม) ปุ่มบนจอย-คอนนั้น ประกอบด้วย ปุ่มควบคุมและปุ่มเลือก จำนวนข้างละ 4 ปุ่ม (โดยจอย-คอน แอล จะเป็นปุ่ม Directional และจอย-คอน อาร์ จะเป็นปุ่ม ABXY) , แกนอนาล็อกที่สามารถกดเพื่อใช้เป็นปุ่มได้, ปุ่ม L และ ZL บนจอย-คอน แอล ปุ่ม R และ ZR บนจอย-คอนอาร์, ปุ่ม + และ - และที่ด้านข้างจะมีปุ่ม SL กับ SR ด้วย ส่วนเซนเซอร์นั้น จะมีเซนเซอร์ Accelerometer และ Gyroscope สำหรับควบคุมทิศทาง โดนตัวจอยคอน 2 รองรับบลูทูธ 3.0 ความจุแบตเตอรี่ 500mAh 

 ซอฟแวร์ 
นินเท็นโด สวิตช์ 2 สามารถเล่นเกมของ นินเท็นโด สวิตช์ ได้และมีซอฟแวร์บางเกมที่สามารถอัปเกรดในรูปแบบ ของ นินเท็นโด สวิตช์ 2 ได้ 

 หมายเหตุ
# เจมี แฮร์ริสัน
เจมี แฮร์ริสัน (อังกฤษ:Jaime Harrison) เกิดเมื่อวันที่ 5 กุมภาพันธ์ ค.ศ. 1976 (พ.ศ. 2519) ที่เมืองแอนเดอร์สัน รัฐเซาท์แคโรไลนา สหรัฐอเมริกา อดีตประธานคณะกรรมการแห่งชาติและหัวหน้าพรรคเดโมแครต

ประวัติ
เจมี แฮร์ริสัน (อังกฤษ:Jaime Harrison) เกิดเมื่อวันที่ 5 กุมภาพันธ์ ค.ศ. 1976 (พ.ศ. 2519) ที่เมืองแอนเดอร์สัน รัฐเซาท์แคโรไลนา สหรัฐอเมริกา บิดาชื่อ "ร็อดนีย์ สจ๊วต" ส่วนมารดาชื่อ "แพทริเซีย แฮร์ริสัน" อาชีพของบิดาและมารดาของเจมีนั้นไม่มีข้อมูลชัดเจนว่าประกอบอาชีพอะไรมาก่อนhttps://www.blackpast.org/african-american-history/people-african-american-history/jaime-r-harrison-1976/?utm_source=chatgpt.com

เจมี แฮร์ริสัน ได้รับการเลี้ยงดูจากปู่ย่าตายาย เนื่องจากมารดาตั้งครรภ์ตั้งแต่วัยรุ่น

เจมีได้รับการเลี้ยงดูโดยมารดาและปู่ย่าตายายของเขา ซึ่งมีบทบาทสำคัญในการสนับสนุนและให้การศึกษาแก่เขา

การศึกษา
เจมี แฮร์ริสัน สำเร็จการศึกษาระดับปริญญาโท ด้านกฎหมาย จาก ศูนย์กฎหมายมหาวิทยาลัยจอร์จทาวน์ (Georgetown University Law Center) และปริญญาตรี จาก มหาวิทยาลัยเยล (Yale University)

การทำงานทางการเมือง
เจมี แฮร์ริสัน เริ่มต้นเส้นทางทางการเมืองด้วยการเป็นที่ปรึกษาทางการเมืองและทำงานในรัฐสภาสหรัฐ เคยดำรงตำแหน่งประธานพรรคเดโมแครตประจำรัฐเซาท์แคโรไลนา

จนในปี ค.ศ. 2020 เจมีได้ลงสมัครรับเลือกตั้งเป็นสมาชิกวุฒิสภาสหรัฐ จากรัฐเซาท์แคโรไลนา ท้าชิงกับ สมาชิกวุฒิสภา จากพรรคริพับลิกัน ลินด์ซีย์ เกรแฮม แม้จะไม่ได้รับชัยชนะ แต่เขาได้รับการยอมรับอย่างกว้างขวางในพรรค

ปี ค.ศ. 2021 ได้รับเลือกจากพรรคเดโมแครต ให้เป็น ประธานคณะกรรมการแห่งชาติพรรคเดโมแครต โดยมี โจ ไบเดิน อดีตประธานาธิบดีสหรัฐอเมริกา ให้การสนับสนุน

บทบาท
ในฐานะที่เจมีเป็นประธานคณะกรรมการแห่งชาติพรรคเดโมแครต เขาดูแลการระดมทุน วางกลยุทธ์เลือกตั้ง และเสริมสร้างความแข็งแกร่งให้เครือข่ายของพรรคเดโมแครต ทั่วประเทศสหรัฐอเมริกา
# ซุน เช่า
ซุน เช่า (ค.ศ. 163 – มิถุนายนหรือกรฎาคม ค.ศ. 225) ชื่อรอง ฉางซฺวี่  เป็นที่รู้จักด้วยสมัญญานามว่า หยางเซี่ยนซู่โหว (陽羨肃侯) เป็นขุนนางของรัฐง่อก๊กในยุคสามก๊กของจีน ดำรงตำแหน่งอัครมหาเสนาบดีคนแรกของง่อก๊กตั้งแต่ปี ค.ศ. 222 ถึง ค.ศ. 225 ซุน เช่าไม่มีความเกี่ยวข้องกับราชตระกูลของง่อก๊กแม้ว่ามีชื่อสกุลเดียวกันก็ตาม

 ประวัติ 

ซุน เช่าเสียชีวิตในช่วงระหว่างวันที่ 23 มิถุนายนและ 22 กรกฎาคม ค.ศ. 225 ขณะมีอายุ 63 ปี (ตามการนับอายุแบบเอเชียตะวันออก)(... 年六十三卒。) อรรถาธิบายจากอู๋ลู่ใน สามก๊กจี่ เล่มที่ 47. ราชสำนักง่อก๊กมอบสมัญญานามให้ซุน เช่าว่า ซู่ (肃)([黄武]四年夏五月，丞相孙劭薨，谥曰肃。) เจี้ยนคางฉือลู่ เล่มที่ 1.
# ผู้กล้าจอมวูบกับเจ้าหญิงนักฆ่า
เป็นซีรีส์มังงะญี่ปุ่นที่เขียนโดยโนริชิโระจัง และวาดภาพประกอบโดยยูคิจิ เซ็ตสึดะ เริ่มตีพิมพ์เป็นตอนในนิตยสารโชเน็ง แชมป์เปียน รายสัปดาห์ของอากิตะ โชเต็งในเดือนตุลาคม พ.ศ. 2565 ซีรีส์อนิเมะทางโทรทัศน์ที่ผลิตโดยสตูดิโอคอนเน็กต์ มีกำหนดออกอากาศในเดือนกรกฎาคม พ.ศ. 2568

 เรื่องย่อ 

 ตัวละคร 

 สื่อ 
 มังงะ 
คิเซ็ตสึ ยูชะ โตะ อันซัตสึ ฮิเมะเขียนโดยโนริชิโระจัง และวาดภาพประกอบโดยยูคิจิ เซ็ตสึดะ เริ่มตีพิมพ์เป็นตอนในนิตยสารโชเน็ง แชมป์เปียน รายสัปดาห์ของอากิตะ โชเต็งในเมื่อวันที่ 27 ตุลาคม พ.ศ. 2565 ซีรีส์นี้ได้รับการรวบรวมตีพิมพ์เป็นเล่ม(ทังโกบง) จำนวน 11 เล่มเมื่อเดือนกรกฎาคม พ.ศ. 2568

 อนิเมะ 
มีการประกาศว่าจะมีการดัดแปลงเป็นอนิเมะในมังงะเล่มที่ 10 ซึ่งวางจำหน่ายเมื่อวันที่ 7 กุมภาพันธ์ พ.ศ. 2568 ต่อมาได้มีการเปิดเผยว่าเป็นซีรีส์ทางโทรทัศน์ที่ผลิตโดยสตูดิโอคอนเน็กต์ และกำกับโดยโนริอากิ อากิตายะ บทที่เขียนโดยมิชิโกะ โยโกเตะ ออกแบบตัวละครโดยทาคาโอะ ซาโนะ และเพลงประกอบที่แต่งโดยชุน นาริตะ มีกำหนดออกอากาศในวันที่ 12 กรกฎาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ เพลงเปิดของเรื่องคือ  ร้องโดยโยชิโนะ เพลงปิดของเรื่องคือ  ร้องโดยอิโอริ ซาเอกิ, ฮิโตมิ อูเอดะ และฮารูกะ ชิราอิชิ ในฐานะตัวละครของตนตามลำดับ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้